મારી દ્રષ્ટિએ બંધ મકાનનું દ્વાર ગણાય. જેના કારણે ઘરમાં રહેવાની ઈચ્છા ઓછી રહે અને બહાર નીકળી જવાના વિચારો વધારે આવે. સેપ્ટિક ટેંક યોગ્ય નથી તેથી આર્થિક સંતુલન ખોરવાય અને વિકારો આવે. એકજ લાઈનમાં ત્રણ દરવાજા આર્થિક સંતુલન ઓછું કરવામાં મદદરૂપ થાય. મુખ્ય રૂમમાં વાયવ્યમાં ઉત્તર તરફ મુખ રાખીને પૂજા ની વ્યવસ્થા છે જે યોગ્ય નથી. નકારાત્મક વિચારો આવે. બાળકોની ચિંતા રહે અને વધારે પડતી અપેક્ષા અને લાગણીના કારણે બાળકોની પ્રગતિ ઓછી રહે.કબાટ પશ્ચિમની દીવાલ પર છે. અહી ધન રાખી સકાય. માત્ર તેની ઉપર કોઈ પણ પ્રકારનું વજન ન રાખવાની સલાહ છે. અગાસી પર પાણીની ટાંકી ઉત્તરી વાયવ્યમાં છે. જેના કારણે શ્વસન તંત્રને લગતી સમસ્યા આવે શકે. સૂવાની વ્યવસ્થા યોગ્ય નથી. અમુક ઉમરના બાળકો માતાપિતા સાથે ન સૂવે તે જરૂરી છે. વળી અહી મસ્તિષ્ક પણ યોગ્ય દિશામાં નથી. જેના કારણે પુત્ર ડીમાન્ડીંગ બની જાય અને માતાનો સ્વભાવ હક્ક જતાવવાવાળો થઇ જાય. આના કારણે પરિવારનું સંતુલન ન સચવાય. ઘરના મુખ્ય પુરુષનું સન્માન ન સચવાય. બ્રહ્મમાં ખાડો છે. મહાભારતમાં મય સભામાં ખાડો હતો અને વંશને તકલીફ પડી હતી. તેથી ખાડો પૂરી દેવાની સલાહ છે. દાદરો યોગ્ય ગણાય, પરંતુ ટોઇલેટની સ્થિતિ યોગ્ય નથી. ઉત્તરથી દક્ષિણનો અક્ષ જોતાં અહી નવી પેઢી આગળ ન વધે તેવું બની શકે. બ્રહ્મમાં હવાઉજાશ સારા હોવાથી આ સમસ્યા ઓછી રહે. બ્રહ્મને છત્ર જરૂરી છે. રસોઈનું પ્લેટફોર્મ ઇશાનમાં છે અને રસોઈ ઉત્તર તરફ મુખ રાખીને થાય છે. તેથી નારીનો સ્વભાવ ગુસ્સો અને અસંતોષ ધરાવતો હોય. જેના કારણે ગોઠણથી નીચે પગ દુખે અને સાંધાનો તથા માથાનો દુખાવો રહે. ઇશાનમાં ઉત્તરની દીવાલ પર ફ્રીજ આમાં વધારો કરે. ટીવી, ડ્રેસિંગ ટેબલ અને વોશિંગ મશીન યોગ્ય જગ્યાએ નથી. આના કારણે નકારાત્મકતા રહે. વિચારો વધારે આવે. બેઠક વ્યવસ્થા સારી છે. નાનો દીકરો અહી સૂવે છે. તેનો સ્વભાવ પાણીમાંથી પોરા કાઢવાવાળો થઇ જાય.